  Туспуктэм: Удмуртиысь тӧролэн но кивалтэтлэн прессс-лужбазы Майя Бывальцева Удмуртиысь ожгар комиссариатын нимысьтыз ожгар ужрадэ пыриськисьёс но соослэн семьяоссы понна телемост ортчытӥзы. Ужрадэз элькунлэн азьмуртэз Александр Бречалов кичӧлтэмен Россиысь обороная министерствоен ӵош радъязы. Со сярысь улосвыл тӧролэн но кивалтэтлэн пресс-службазы ивортӥз. Адӟиськыны лыктэм пиналъёс атайёссылы кылбуръёс лыдӟизы, суредъёссэс возьматӥзы, дышетсконын но спортын азинсконъёсынызы ушъяськизы. Кышнооссы но анайёссы оскемзэс веразы.  « Кузпалъёстылэн но пиостылэн зарни киоссы, сайкыт йырзы но лэчыт синъёссы. Тӥлед – пиосъёслы юрттэмды понна бадӟым тау. Тӥ пыр Удмуртиын вань улӥсьёслы, ужбергатӥсьёсмылы юрттэмзы понна тау кареме потэ » Александр Бречалов, Удмуртилэн тӧроез Озьы ик телемост дыръя ньыль ожгарчиослы II степенё «За воинскую доблесть» но «За укрепление боевого содружества» медальёс сётӥзы. Тодэ вайытом, азьвылгес элькунлэн тӧроез нимысьтыз ожгар ужрадысь ожгарчиослы эм тӥрлыкен машина сётӥз. Тегъёс: нимысьтызужрад Удмуртия семья АлександрБречалов  